সুদেষ্ণা সিংহ

সুদেষ্ণা সিংহ (১৯৬৪-মার্চ ১৬, মারি ১৯৯৬) পৃথিবীর পয়লাকার আদিবাসী এবং দ্বিতীয় বেয়াপাগো যেগোই ইমার ঠাররকা নিজর জীবনহান উৎসর্গ করিয়া গেছেগা।

তেই মারি ১৯৯৬ত ভারতর অসম রাজ্যেত বিষ্ণুপ্রিয়া মণিপুরী ঠারর স্বীকৃতির লালফামে শহীদ ইসিলি। আসামর বরাক উপত্যকাত বিষ্ণুপ্রিয়া মণিপুরীর দীর্ঘ ভাষা আন্দোলনর ইতিহাসে ১৬ই মার্চ ষ্মরনীয় দিন আহান। ১৯৫৫ সালেত্ত দলিয়া চলিয়া আহের  আন্দোলন এহার ধারবহিকতাত ঠারর আন্দোলনে লালফামি উতাই বরাক উপত্যকাত ১৯৯৬ মারির মার্চ মাসে ৫০১ ঘন্টার রেলপথ-রাজপথ অবরোধ কর্মসূচী ঘোষনা করলা। ১৬ই মার্চ আসামর পাথারকান্দির কলকলিঘাট রেলষ্টেশনে লালফামি উতার মিছিল আহানাৎ ভারতর পুলিশে গুল্লি কাপকরলে সুদেষ্ণা সিংহ গিথানক শহীদ অসিলি।

সুদেষ্ণার গরগ আসামর বিলবাড়ী বুলতারা গাঙ উহাত। সুদেষ্ণার দাহানির নাঙহান বুলু। দৌ অনার সমেইত গিথানকর বয়স অসিলতা ৩২।

ঘটনা এহাৎ আরতাউ ঠারবিদ্রোহী জখম খেপাত ইসিলা বারো আবকচা লালফামীরে পুলিশে ফাটকে বরাসিলা। পিসেদে না বুলিয়া নুয়ারল আসাম সরকারে। ২০০১ মারির ৭ ফেব্রুয়ারিত্ত বরাক উপত্যকার ১৫২গ প্রাথমিক স্কুলে বিষ্ণুপ্রিয়া মণিপুরী ঠারে  শিক্ষাদান চালু অইল। এতার পিসে ২০০৬ সালর ৮ মার্চ ভারতর সুপ্রীমকোর্টর রায় আহানর মাতুং ইলয়া বিষ্ণুপ্রিয়া মণিপুরী ঠারএহান ভারতে স্বতন্ত্র ঠার আহান বুলিয়া স্বীকৃতি পেইল।

 মিলাপ 
 আজ ১৬ই মার্চ। ১৯৯৬ মারির এই দিনে মাতৃভাষার জন্য জীবন দিয়েছিলেন সুদেষ্ণা সিংহ
 Chronology of Bishnupriya Manipuri Language Movement
 Bishnupriya Manipuri History

থাক:বিষ্ণুপ্রিয়া মণিপুরী
থাক:মারি ১৯৯৬-এ মরিসিতা (দৌ ইসিতা)